kardosdrur/scandi-wiki huggingface dataset:
Safttapet

Safttapeter er vægtæpper, hvorpå man malede motiver. Ofte var safttapeterne en billig erstatning for de kostbare vævede gobeliner. Deres udbredelse var navnlig stor i 1700-tallet, men man har kendskab til malede vægtæpper tilbage til 1400-tallet.

Begrebet safttapet
Begrebet "safttapet" dækker sandsynligvis over den anvendte maling, hvis farvetilsætning blandt andet blev udvundet af planteudtræk, dvs. plantesaft. Til safttapeter anvendte man en blanding af akvarel og temperamaleri. Disse farver er letflydende og vandige og kunne med god vilje godt minde om frugtsaft. Heraf stammer navnet.

Teknikken
Udgangspunktet for et safttapet var ligesom for et traditionelt maleri et lærred. Da man som før nævnt ofte tilstræbte at eftergøre de vævede tapeter, benyttede man eksempelvis repsvævet hør, hvor skudtrådene er tykkere end kædetrådene. Hermed fik opnåede man en grovere struktur, der minder om billedvævninger. Modsat et traditionelt malerilærred blev safttapeterne ikke grundede, da man derved ville sløre den vævede stofkarakter. Motiverne maledes med limfarve, hvor bindemidlet har været gummi arabicum eller lignende. Limfarven skulle være transperent, igen for at undgå at udviske stoffets struktur.

Historie
De malede tæpper kendes tilbage fra 1400-årene. Desuden kunne væverierne ty til at slippe lidt lettere fra et besværligt parti ved at male begrænsede udsnit. Men safttapeternes storhedstid falder naturligt sammen med gobelinernes, altså 1600- og 1700-tallet. Boligkulturen krævede nu, at hjemmene havde mange præsentable rum. At ophænge ægte vævede tæpper i alle rum var for mange en al for uoverkommelig investering. Selv på de kongelige slotte, f.eks. Fredensborg Slot, ved man, at gemakkerne blev udsmykket med safttapeter. Derudover fandt man dem både i adelens og borgerskabets huse. Mod slutningen af 1700-tallet gik vægtæpper af mode. Og safttapeterne led en særlig hård skæbne, da de ikke repræsenterede nogen større værdi. Mange af dem blev smidt ud eller anvendt til andre formål. Fra at have været en hverdagsting blev de sjældenheder. Der er kun kendskab til en 5-10 eksamplarer i Danmark i dag, fordelt på henholdsvis Nationalmuseet, Rosenborg, Ledreborg og Rosenholm.

Kilde            
Gorm Benzon: "Gamle danske tapeter", Kbh. 1986.

Kunst
Håndværk
Tapeter
Aschach (flod)

Aschach er en biflod til Donau i Østrig i delstaten Oberösterreich i distikterne Grieskirchen og Eferding.

Aschach dannes af de to kildefloder Dürre Aschach og Faule Aschach, der begge udspringer i nærheden af Neumarkt im Hausruckkreis. Mellem Neumarkt og Waizenkirchen forenes de til Aschach. Herfra passerer floden Hartkirchen og Aschach an der Donau. Udenfor Eferding udmunder Aschach i Innbach kort før udmundingen i Donau.

Floder i Østrig
Donaus bifloder
Diskofil

Diskofil er et dansk kopiband, der blev dannet i Randers i 1994. Bandet er ikke formelt opløst, men har ikke været aktive siden enkelte koncerter i 2009. Bandet består af forsangeren Disko Lydia (Rikke Buch Bendtsen), Porno Bent (Morten Madsen), Tiina Labina (Annette Lolck), Tango Tage (Jan Winther) og Onkel Finn (Flemming "Flev" Nielsen). Sidstnævnte er også kendt som Dario von Slutty. Diskofil har solgt mere end 300.000 eksemplarer af deres albums.

Diskofil debuterede på et beach party i Øster Hurup arrangeret af den lokale Radio ABC, hvor bandet varmede op for sangerinden Whigfield. Det endte med, at pladeselskabet bag Whigfield, Scandiniavn Records, skrev kontrakt med Diskofil.
 
Diskofil markerede sig fra starten med coverversioner af gamle og nyere danske sange, særligt dansktop- og grandprix-hits – fra Tommy Seebachs Krøller eller ej over C.V. Jørgensens Costa del Sol til engelske klassikere som Village People-hittet YMCA , som blev til Da Johnny ble' til Conny. I 1996 lavede bandet også et cover af det spanske band Los del Rios Macarena, kaldet Margarine. KODA nedlagde imidlertid hurtigt forbud mod sangen, idet Diskofil ikke havde indhentet rettighedshavernes tilladelse.. Diskofil udsendte efterfølgende singlen Disko Karina, som var clearet med Los del Rio.

Disko Lydia var fra 1997 til 2001 erstattet af Boogie Jutta, mens Lydia alias Rikke Buch Bendtsen læste på Malmö Musical Academy. I 1999 oplevede bandet at blive Grammy-nomineret i kategorien Årets Danske Entertainment Udgivelse for albummet En Kødrand Af Klassikere. Samme år deltog bandet i TV3's populære lørdagsunderholdning Fangerne på Fortet.

Oprindeligt skulle DiskoVielenDank fra 2001 have været det sidste album, men i 2005 sendtes opsamlingsalbummet Opkog på gaden, og bandet tog atter på turné.

Diskografi

Singler 
 Hvor ska vi sove i nat?      
 Disco Tango 
 Aage & Du er min øjesten
 Til julebal i Nisseland
 Da Johnny ble' til Conny 
 Det li'e det                       
 En-for-alle & Re-Sepp-ten
 Margarine
 Disko Karina ("Macarena")
 Se Venedig og Dø
 Fem frikadeller
 Trucker Lindy
 Du burde købe dig en tyrolerhat
 Dinge dong
 Sassy onkel Finn
 Den knaldrøde gummibåd
 Kloden drejer                      
 Voodoo
 Pind-is
 Diggi-Loo-Doggi-Lej
 Kender i den om Rudolf 
 Jeg vil kun ha' boogie
 Vågner i natten
 Kold som is
 Hva' har du pakket ind (2005, cover af Infernals From Paris to Berlin)

Albums 
 Plagiat                           
 Dansant                            
 17 Superhits                       
 Sassy              
 En kødrand af klassikere (1999) 
 Friture
 Diskount
 Eldorado
 DiskoVielenDank (2001)
 Vores favoritter 1  
 Vores favoritter 2
 Opkog
 100 Go'e 4 CD boks 100 melodier

Kilder og eksterne henvisninger 
 GAFFApedia om Diskofil (dødt link, via Internet Archive)

Referencer 

Musikgrupper fra Danmark
Musikgrupper fra 1994
Discogrupper
Richard Montgomery

Richard Montgomery (født 2. december 1736, død 31. december 1775) var en irsk–amerikansk soldat, som tjente som generalmajor i den kontinentale armé under den amerikanske uafhængighedskrig.

Han blev født i Swords, County Dublin, Irland og var søn af Thomas Montgomery, et parlamentsmedlem, og Mary Franklin Montgomery.

Montgomery var officer i den britiske hær i Syvårskrigen, og han tjente både i Canada og Caribien. Han blev forfremmet til kaptajn i maj 1762. Da freden blev indgået i 1763, rejste han med sit regiment til New York. To år senere rejste regimentet tilbage til England. Montgomery identificerede sig med whig-partiet i parlamentet, som generelt set tog kolonisternes side i deres krav om mere politisk frihed.

6. april 1772 solgte han sin hærkommission og bestemte sig for at flytte tilbage til New York. Han købte en gård på 270.000 m² ved Kings Bridge i det, som nu er i Bronx i New York City.

Montgomery giftede sig den 24. juli 1773 med Janet Livingston, søster til Robert Livingston, som var en prominent newyorker, som senere var i komitéen, der lavede udkastet til USA's uafhængighedserklæring. Han flyttede så til sin kones gård nær Rhinebeck, som var hans hjem i de få tilbageværende år af hans liv. I 1775 blev han valgt til den provinsielle forsamling i New York, selv om han kun havde boet der i tre år.

Han blev andengrads brigadegeneral i Uafhængighedskrigen og ledede en armé ind i Canada, invasionen af Canada, hvor han erobrede to forter og byen Montreal.

Han blev dræbt i forsøget på at tage byen Québec under en kraftig snestorm den 31. december 1775. Briterne genkendte liget af ham og gav ham en ærefuld begravelse. I 1818 blev hans lig flyttet til New York City og lagt til hvile ved St. Paul's Chapel.

Arv 
Steder opkaldt efter Richard Montgomery inkluderer:
 Montgomery i Alabama
 Montgomery, Minnesota
 Montgomery County i Alabama
 Montgomery County i Illinois
 Montgomery County i Indiana
 Montgomery County i Maryland
 Montgomery County i Ohio
 Montgomery County i Pennsylvania
 Richard Montgomery High School

Eksterne henvisninger 

 Portrætter af Founders of America  (inkluderet et af Montgomery)
 General Montgomerys grav ved St Paul's Church

Militærfolk fra USA
Personer fra den amerikanske uafhængighedskrig
Personer fra Dublin
Lees afskedstale

Lees afskedstale er en tale som General Robert E. Lee udsendte til sin Army of Northern Virginia den 10. april 1865, dagen efter at han havde underskrevet hærens overgivelse til den øverstkommanderende for Unionens hære, generalløjtnant Ulysses S. Grant. Lee's overgivelse var medvirkende til at afslutte den Amerikanske borgerkrig.

Tekstens tilblivelse 
Den nedenstående tekst er fra et brev, som er dateret den 27. september 1887, dvs. mange år senere fra oberst Charles Marshall, CSA til General Bradley T. Johnson.

Selve ordlyden 
Teksten på den udsendte dagsbefaling var som følger:

Referencer 
 Battles and Leaders of the Civil War, by Robert Underwood Johnson, Clarence Clough Buel, (c) 1884, 1888 by The Century Co., published by The DeVinne Press.
 Douglas S. Freeman, R. E. Lee, A Biography (4 volumes), Scribners, 1934.

Notes 

Amerikanske borgerkrig
Innbach

Innbach er en biflod til Donau i Østrig i delstaten Oberösterreich. Floden er 35 kilometer lang. Den udspringer i nærheden af Gaspolthofen og udmunder i Donau ved Wilhering. Den afvander et område på omkring 196 km².

Efter Gaspolthofen passerer Innbach kommunerne Kematen am Innbach, Pichl bei Wels og Bad Schallerbach, hvor Trattnach udmunder i Innbach. Kort efter Eferding løber floden sammen med Aschach og udmunder få kilometer derefter i Donau i nærheden donaukraftværket Ottensheim-Wilhering.

På grund af sin store vandmængde var der tidligere mange møller ved floden, ligesom floden har et righoldigt fiskeliv.

Eksterne henvisninger 

Floder i Østrig
Donaus bifloder
Radio ABC

Radio ABC er en dansk kommerciel lokalradio, der har hjemsted i Randers og sender til Kronjylland og Djursland. Stationen blev grundlagt i 1990, og er med en share på 3,1% en af de større lokale radiostationer i Danmark. Musikprofilen er de nyeste top 40-hits med en god portion dance i blandt. Kan høres i hele Østjylland på FM samt DAB, og kan streames online i hele verden.

Kanalen har i mange år spillet en års-hitliste omkring nytårstid. I 1993, 1994 og 1995 blev der henholdsvis sendt en Årets Top 50, Årets Top 55 og Årets Top 55. Sidenhen er der hvert år blevet sendt en Årets Top 100.

Radio ABC Gruppen består desuden af søsterkanalerne Radio Alfa og Solo FM, der sender i samme område som hovedkanalen. Radio Alfa sender endvidere i Skive, Herning, Silkeborg, Sydfyn og Sønderjylland.

Derudover ejes Radio Skive og go!FM i Aarhus. Selskabet ejer desuden lokalavisen Din Avis og Gudenå Bladet, der udkommer i hhv. Randers og Langå. Man hjælper også med afviklingen af Radio Silkeborg og Radio M i Herning. Alle stationerne er med i nyhedssamarbejdet om landsnyheder til lokalradioer, og sender derudover lokale nyheder i hver by.

Administrerende direktør siden 1999 er Ole Søndergaard. Tidligere direktører har været Stig Hartvig Nielsen (1990-1996) og Hasse Boe (1997-1998).

Værter 

 Stefan Julian (MorgenKammeraterne)
 Freja Sørensen (MorgenKammeraterne)
 Jørn Bjerregaard (Mega Nice!)
 Emil Jørgensen (ABC Eftermiddag og ABC Top 50)
 Morten Bach (ABC PartyNight)
 Mads Andersson 
 Christian Nyborg

Eksterne henvisninger 
 Radio ABC's hjemmeside
 Netradio

Referencer 

ABC
Etableret i 1990
Virksomheder i Randers
Ove E. Dalsgaard

Ove Ejnar Dalsgaard (født 15. maj 1938 i Varde) var borgmester i Ballerup Kommune, valgt for Socialdemokraterne.

Dalsgaard blev uddannet elektriker i 1959 og elinstallatør i 1963. Fra 1971-1993 drev han sin egen elinstallatørvirksomhed.

Den politiske karriere begyndte som formand for Socialdemokratiet i Ballerup 1965-1970. I 1970 blev han valgt til kommunalbestyrelsen for partiet, og blev allerede 1974 kommuenns viceborgmester. Den post besad ham frem til 1981, hvor han blev borgmester. Som en af de få borgmestre i landet havde han absolut flertal i kommunalbestyrelsen, hvor Socialdemokraterne har 15 ud af 25 pladser. 

Dalsgaard benyttede sin 1. maj tale 2012 til at meddele, at han valgte at stoppe som borgmester. Da han fratrådte 1. juni samme år havde han siddet som borgmester i 31 år og er dermed en af de længst siddende borgmestre nogensinde. Efterfølgeren på posten blev Ballerups daværende 2. viceborgmester, Jesper Würtzen, der ligeledes repræsenterer Socialdemokraterne.

Ove Ejnar Dalsgaard medvirkede i 1989 i filmen Tekno Love.

Eksterne henvisninger 
 

Skuespillere fra Danmark
Tidligere borgmestre fra Danmark
Borgmestre fra Socialdemokraterne
Personer fra Varde
Personer i Kraks Blå Bog
Ballerup Kommune
Profil

Profil har flere betydninger:

 Profil (gruppe) - en fransk gruppe, der i 1980 deltog i Eurovision Song Contest, med sangen Hé Hé M'Sieurs Dames
 Profil (person)
 Profil (tidsskrift) – et norsk tidsskrift udgivet fra 1959 til 1992 om litteratur og kultur

 Profilbillede – portrætbillede med et ansigt. Hvis ansigtet ses fra siden er det vist i profil, hvis det er vist forfra er det vist en face og hvis det er vist skråt forfra er det vist i 3/4-profil.

 Datalogi:
 Brugerprofil – refererer til computerens repræsentation af brugerinformation
 ICC-profil - farvestyringsprofil
 Netværksprofil - findes f.eks. i Apple Mac OS (X), muliggør let skift til andre netværksadgange. Standard netværksprofilen hedder automatisk.
Saratoga (New York)

Saratoga er en landsby i Saratoga County i New York i USA. Byen har  indbyggere. 

Det er bedst kendt for stedet hvor den britiske general John Burgoyne overgav sig til general Horatio Gates i den kontinentale armé i slutningen af slaget ved Saratoga. Dette slag bliver ofte kaldt vendepunktet for kolonierne under den amerikanske uafhængighedskrig.

Landsbyen blev først bosat i slutningen af det 17. århundrede og blev etableret i 1788 mens den stadig tilhørte Albany County i New York og blev en af de oprindelige landsbyer da Saratoga County blev oprettet i 1791. Landsbyen mistede noget af sit oprindelige territorium da nyere landsbyer blev oprettet i Saratoga County.

Referencer 

Byer i New York
Indianerbyer i USA
Helge Friis

Helge Friis (født 21. april 1958 i Sønderborg) var borgmester i Halsnæs Kommune, valgt for Socialdemokraterne.

Helge Friis er uddannet skolelærer. Han var fra 1998-2014 borgmester i Halsnæs Kommune.

Personer fra Frederiksværk
Borgmestre fra Socialdemokraterne
Tidligere borgmestre fra Danmark
Daniel Morgan

Daniel Morgan (6. juli 1736–6. juli 1802) var en amerikansk pionér, soldat og medlem af Repræsentanternes Hus valgt i Virginia. Han var én af de mest begavede taktikere på slagmarken under den amerikanske uafhængighedskrig, hvor han udmærkede sig i slaget ved Cowpens. Han ledede senere styrkerne, som nedslog Whiskey-oprøret.

Eksterne henvisninger 

Militærfolk fra USA
Medlemmer af Repræsentanternes Hus i USA
Personer fra den amerikanske uafhængighedskrig
Elverhøy

Elverhøy er en cd af sangeren Helene Bøksle. Elverhøy er udgivet af Universal Music Norge og udkom i 2006. Der er 12 numre på cd'en. Musikken på cd'en betegnes som en blanding af pop og folkemusik. Cd'ens navn "Elverhøy" stammer fra det det danske eventyr Elverhøj skrevet af H.C Andersen. 

Da cd'en udkom i Norge blev den modtaget med god kritik. Nummeret "Natta vi har" lå siden 13. Februar på norske P1s A-liste og blev spillet meget i radioen efterfølgende.

I Februar 2006 blev Helene Bøksle anklaget for plagiat. Beskyldesen var på nummeret "Natta vi har", som en norsk folkemusikerorganisation ved navn Norsk folkemusik- og Danselej mente er en populær traditionel folkesang. Helene Bøksle blevsenere frikendt for beskyldningen.

Om Elverhøy 
Elverhøy henvender sig til folk som godt kan lide musik og sang i grænselandet mellem Pop og moderne folkemusik. På cd'en bliver der brugt klassiske instrumenter som strygere, trompeter, harpe, celloer og trækharmonika (trækspil). Helene Bøksle har selv været med til at skrive mange af numrene, men har også hentet fra gamle norske folkemusiktraditioner. To af teksterne er hentet fra Arne Garborgs "Haugtussa".

Numre på cd'en 

 Heiemo Og Nykkjen (4:43)
 Tekst: Trad.
 Musik: Trad./Helene Bøksle
 Måneskinsmøyane (4:06)
 Tekst: Arne Garborg
 Musik: Helene Bøksle/Sindre Hotvedt
 Natta Vi Bar (3:59)
 Tekst: Trad./Helene Bøksle/Askil Holm
 Musik: Trad./Helene Bøksle/Askil Holm/Sindre Hotvedt
 Blomen Fell (4:03)
 Tekst: Truls Gjefsen
 Musik: Kjetil Bjerkestrand
 Dans På Rusakula (3:04)
 Tekst: Esse Björkman
 Musik: Esse Björkman
 Isimo (3:53)
 Tekst: Helene Bøksle/Trad.
 Musik: Helene Bøksle/Sindre Hotvedt/Askil Holm
 Til Elverhøy (1:02)
 Musik: Sindre Hotvedt/Mathias Eick
 Elverhøy (3:41)
 Tekst: Trad.
 Musik: Helene Bøksle/Sindre Hotvedt/Askil Holm
 Nattergalen (3:59)
 Tekst: Trad.
 Musik: Trad.
 Balladen Om Signe Lita (1:19)
 Signe Lita (4:27)
 Tekst: Trad.
 Musik: Trad.
 Det Stig Av Hav Eit Alveland (4:23)
 Tekst: Arne Garborg
 Musik: Helene Bøksle/Sindre Hotvedt

Eksterne Links 

 http://www.heleneboksle.no  – Artistens hjemmeside (Helene Bøksle)
 http://www.myspace.com/helenebksle  – Helene Bøksle's myspace

Noter 

Album fra 2006
George Rogers Clark

George Rogers Clark (19. november 1752–13. februar 1818) var amerikansk militærleder i det nordvestlige pionérområde under den amerikanske uafhængighedskrig. Amerikanerne regner ham som en af de store militærhelte på grund af hans erobring af Nordvestterritoriet. Hans yngre bror William var en af lederne i Lewis og Clark-ekspeditionen.

Eksterne henvisninger 

Militærfolk fra USA
Personer fra den amerikanske uafhængighedskrig
Afsnit af Beverly Hills 90210

Dette er en liste over Berverly Hills 90210-afsnit fra den amerikanske tv-serie Beverly Hills 90210. Antallet af episoder er 293, som alle blev sendt på FOX, i seriens 10 år lange forløb fra 4. oktober 1990 til den 17. maj 2000. Episoderne blev udgivet fra 2. sæsonens start og videoerne indeholdt mere ekstra materiale, som ikke var blevet sendt på tv.

Serieoversigt 
<onlyinclude>

<onlyinclude>

Afsnit

Sæson 1 (1990–1991)

Sæson 2 (1991–1992)

Sæson 3 (1992–1993)

Sæson 4 (1993–1994)

Sæson 5 (1994–1995)

Sæson 6 (1995–1996)

Sæson 7 (1996–1997)

Sæson 8 (1997–1998)

Sæson 9 (1998–1999)

Sæson 10 (1999–2000)

Eksterne henvisninger 

 Episodes at epguides.com

Beverly Hills 90210
Beverly Hills 90210
it:Episodi di Beverly Hills 90210 (prima stagione)
John Burgoyne

John Burgoyne (født 24. februar 1723, død 4. august 1792) var en britisk general og forfatter af skuespil. Under den amerikanske uafhængighedskrig overgav han sig den 17. oktober 1777 ved Saratoga med sin hær på 6000 mand.

Eksterne henvisninger 

Generaler fra Storbritannien
Personer fra den amerikanske uafhængighedskrig
Librettister fra England
Dramatikere fra England
Ole Bjørstorp

Ole Bjørstorp (født 8. juli 1946 i Malmö, Sverige) er tidligere borgmester i Ishøj Kommune (2001-2021), valgt for Socialdemokraterne og Ishøjlisten.

Bjørstorp blev uddannet cand.scient.pol. fra Aarhus Universitet i 1974 og har bl.a. arbejdet i Københavns Amts Sygehusdirektorat (1975-1978) og som lærer ved LO-Skolen i Helsingør. Fra 1980 til 2000 var han forhandlerkonsulent ved Ingeniørforeningen i Danmark.

Politisk karriere 
Han blev valgt til kommunalbestyrelsen i Ishøj i 1982 og var fra 1985-2000 formand for kommmunens børne- og ungeudvalg. Fra 1989 var han gruppeformand og fra 1993 tillige viceborgmester. Bjørstorp overtog borgmesterposten efter Per Madsen i januar 2001.

Bjørstorp blev i november 2020 vraget som borgmesterkandidat til det kommende kommunalvalg til fordel for Merete Amdisen. Efterfølgende gjorde Ole Bjørstorp det klart, at han bakkede op om den nye spidskandidat og ville blive i partiet.

I 2021 meldte han sig ud af Socialdemokratiet og stiftede partiet Ishøjlisten. Sammen med Ole Bjørstorp fulgte partiets viceborgmester og gruppeformand med over i den nye lokalliste.

Referencer 

Personer fra Malmø
Danskere født i Sverige
Politologer fra Danmark
Borgmestre fra Socialdemokraterne
Danskere i 1900-tallet
Danskere i 2000-tallet
Borgmestre i Danmark 2018-2021
Medlemmer af Ishøj Byråd
Personer i Kraks Blå Bog
Wallabout Bay

Wallabout Bay er en lille bugt langs den nordvestlige kyst af Brooklyn i New York City mellem to af dagens broer, Williamsburg og Manhattan, på den anden side af Corlears Hook på Manhattan i vest.

Området var stedet hvor de grusomme britiske fangeskibe lagde anker under den amerikanske uafhængighedskrig fra omkring 1776 til 1783. Mest kendt af disse var HMS "Jersey". Over 10.000 soldater og sømænd døde på grund af overlagt forsømmelse på disse skibe, flere amerikanske omkomne end i slagene i krigen tilsammen. Ligene blev begrevet på den eroderende kyst i grave lige under bakken eller kastet overbord, og lokale kvinder samlede resterne sammen da de blev afdækket eller skyllede i land. Prison Shipo Martyrs' Monument ligger i nærheden i Fort Greene Park og huser resterne af fangerne hvor de ligger med udsyn over bugten.

Bukten blev til slut stedet for den kendte Brooklyn Navy Yard.

Eksternt link 
Gabriel Furmans Notes Geographical and Historical, relating to the Town of Brooklyn, in Kings County on Long-Island

Brooklyn
Bugter
Kurt Hockerup

Kurt Hockerup (18. december 1944 – 29. marts 2010) var en dansk politiker, der var borgmester i Vallensbæk Kommune fra 1994 til sin død, valgt for Konservative.
Hockerup var uddannet lærer og havde arbejdet som skoleinspektør.

Han blev valgt til kommunalbestyrelsen første gang i 1966. Han var i mange år formand for kommunens tekniske udvalg, og blev borgmester i 1994. I 2004 krævede han at kommunen forblev selvstændig ved den kommende kommunalreform, hvilket flertallet af vælgerne ved en folkeafstemning bakkede op om. Vallensbæk fik en samarbejdsaftale med Ishøj Kommune og forblev dermed selvstændig.

Eksterne kilder/henvisninger 

Riddere af Dannebrog
Lærere fra Danmark
Danskere i 1900-tallet
Danskere i 2000-tallet
Borgmestre fra Det Konservative Folkeparti
Tidligere borgmestre fra Danmark
Slaget ved Fort Washington

Slaget ved Fort Washington var briternes stormning af det amerikanske fort Fort Washington under den amerikanske uafhængighedskrig 16. november 1776.

Fort Washington var et fort som ligger på det øverste punkt i det som nu er Manhattan i New York City. Fortet så ud over Hudson-floden. Sammen med Fort Lee som ligger tværs over floden i New Jersey havde de to forter ansvaret for at beskytte nedre Hudson mod britiske krigsskibe under felttoget omkring New York sommeren og efteråret 1776. Fortet blev holdt af omkring 2900 militser og soldater fra den kontinentale armé under kommandoen af oberst Robert Magaw. Under kampene på og omkring Manhattan var den amerikanske hær som blev ledet af general George Washington som fortet var opkaldt efter, tvunget til at trække sig tilbage nordover og efterlod forterne Washington og Lee isoleret. Efter slaget ved White Plains vendte briterne under general William Howe sig sydover og bestemte sig for at tage forterne.

Om morgenen den 16. november 1776 angreb omkring 8000 briter og hessere under ledelse af den tyske general Wilhelm von Knyphausen Fort Washington. Den amerikanske garnison gjorde intens modstand, men de blev tvunget til at overgive sig da de britiske og hessiske styrker klarede at nedbryde murene med kanoner. Faldet til Fort Washington var et stort tab af både mænd og forsyninger for de amerikanske styrker. Af garnisonen omkom 53 mænd, 96 blev såret og resten (totalt 2818) blev krigsfanger. Knyphausen rapporterede sine tab til 78 døde og 374 sårede under stormingen af fortet.

Fire dage senere blev det isolerede Fort Lee evakueret og de fleste kanoner, krudtet og andre våben blev efterladt og faldt i britiske hænder. Med kollapsen til begge forterne, var Hudson åben for britisk skibstrafik, og handelsskibe og krigsskibe kunne bevæge sig frit uden alvorlig fare fra amerikanerne i resten af krigen.

Fort Washington